ผลสำรวจทัศนคติ เกี่ยวกับชีวิตและการทำงาน ของคนอมริกันตามเมืองใหญ่
สำนักสำรวจความคิดเห็น Gallup เผยแพร่ผลการสำรวจทัศนคติ ของคนอเมริกันตามเมืองใหญ่ 52 แห่งทั่วประเทศออกมา และผลที่ได้นั้นบ่งชี้ให้เห็นว่า
การสำรวจของ Gallup ที่ว่านี้ เป็นผลของการโทรศัพท์สอบถามผู้คน มากกว่าสามแสนห้าหมื่นคนตามเมืองใหญ่52 แห่งในอเมริกา กรอบของการสอบถาม มีจุดมุ่งหมายอยู่การกำหนดดัชนีของความเป็นอยู่ที่น่าพึงพอใจ หรือ Well-Being Index ส่วนประกอบของดัชนีที่ทำให้เจ้าตัวสามารถกล่าวได้ว่าตนมีความพึงพอใจ ในความเป็นอยู่ของตนนั้น มีหกส่วนด้วยกัน กล่าวคือการประเมินชีวิตของตนในปัจจุบันและในอนาคต สุขภาพจิต สภาพการทำงานสุขอนามัยของบุคคล พฤติกรรมที่ดีต่อสุขภาพ เช่น การสูบบุหรี่ การรับประทานอาหาร ที่เป็นประโยชน์ต่อร่างกายและการเข้าถึงปัจจัยสี่สำหรับการดำรงชีพ ในห้าอันดับแรกของเมืองใหญ่ที่ติดอันดับกล่าวคือ ค่าของดัชนีสูงกว่าเมืองอื่นๆ อันดับที่ห้า คือ นคร SanFrancisco กับเมืองที่ติดต่อกันอีกสองเมือง Oakland และ Fremont ในรัฐแคลิฟอร์เนีย อันดับที่สี่ คือ นคร Minneapolisรวมกับ St. Paul และ Bloomington ในรัฐ Minnesota เมือง Raleighบวกกับ Cary ในรัฐ North Carolina ติดอันดับที่สาม อันดับที่สองคือกรุงวอชิงตันกับบริเวณชานเมืองใกล้ๆ ทั้งในรัฐเวอจิเนียและแมรี่แลนด์ และที่นำหน้าใครเพื่อน โดยมีค่าดัชนีที่ชาวเมืองมีความรู้สึกว่าตนมีความเป็นอยู่ที่น่าพึงพอใจสูงกว่าเมืองอื่นๆ นั้น คือ เมือง SanJose กับเมืองใกล้เคียง หรือจะเรียกว่า บริเวณ SiliconValley ในตอนเหนือของรัฐแคลิฟอร์เนียก็ได้ คำขวัญที่ผู้คนในสมัยบุกเบิกในอเมริกา มักจะกล่าวกับคนหนุ่มๆในสมัยนั้นที่ว่า "Go West young man!" หรือ"ไปแสวงโชคที่ฝั่งตะวันตกเถอะ พ่อหนุ่ม" ก็ดูจะยังใช้ได้อยู่จนทุกวันนี้เพราะเมืองใหญ่ ที่มีค่าดัชนีความพึงพอใจในชีวิตนั้น ส่วนใหญ่อยู่ทางฝั่งตะวันตกของอเมริกา